
RAPORT 

asupra propunerii legislative pentru modificarea 
Ordonanţei nr.51/1997 privind operaţiunile de leasing şi societăţile de leasing
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu propunerea legislativă pentru modificarea Ordonanţei nr.51/1997 privind operaţiunile de leasing şi societăţile de leasing, trimisă cu adresa nr. Pl-x 270 din 3 mai 2010, înregistrată sub nr. 21/148 din 5 mai 2010.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 26 aprilie 2010.
Consiliul Legislativ a avizat negativ propunerea legislativă, conform avizului nr.1513 din  16 decembrie 2009.

Guvernul, prin punctul de vedere transmis cu adresa nr. 372 din                  15 februarie 2010, nu susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare modificarea lit. c) a alin.(1) al art.6 din Ordonanţa Guvernului nr.51/1997 privind operaţiunile de leasing şi societăţile de leasing, republicată, cu modificările şi completările ulterioare, în scopul încheierii unui contract unitar de leasing la nivel naţional. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă mai sus menţionată în şedinţa din 26 mai 2010. 

La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii.

În urma examinării propunerii legislative şi a opiniilor exprimate de către membrii Comisiei, s-a constatat că iniţiativa legislativă nu se justifică întrucât                în Monitorul Oficial al României, Partea I,  nr. 870 din 14 decembrie 2009 a fost publicată Legea nr. 383/2009 pentru modificarea art. 6 alin. (1) lit. c) din Ordonanţa Guvernului nr. 51/1997 privind operaţiunile de leasing şi societăţile de leasing al cărei conţinut este identic cu cel al reglementării propuse prin prezenta iniţiativă legislativă.

Pe cale de consecinţă, neputând exista 2 acte normative care să aibă acelaşi obiect de reglementare, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea Ordonanţei nr.51/1997 privind operaţiunile de leasing şi societăţile de leasing.
În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      
                  PRESEDINTE,      


                  SECRETAR,                                                                                                                                                                                                             


                          
                                                                

                  Mihai TUDOSE                                          Horia GRAMA                                
     Şef serviciu:                                                                                                                                                                                                                                                                                                            Graziella  Segărceanu  

BIROUL  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea Ordonanţei nr.51/1997 privind operaţiunile de leasing şi societăţile de leasing, trimisă, spre dezbatere în fond, cu adresa nr. Pl-x 270 din 3 mai 2010, înregistrată sub nr. 21/148 din 5 mai 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE,
                                                       Mihai  TUDOSE

